Termoenergetica, amendată cu peste 600.000 de lei de ANPC din cauza lipsei căldurii și a apei calde în București
Reprezentanții Autorității Naționale pentru Protecția Consumatorilor (ANPC) au dat amenzi de 620.000 de lei după un control făcut în București, la zeci de puncte termice și unități locative arondate, după ce au constatat diferențe semnificative de temperatură privind agentului termic, în funcție de situarea imobilului față de punctul termic. Totodată, s-a constatat că temperatura era sub parametrii prevăzuți în contract.